Luxembourg School of Religion & Society

D'Luxembourg School of Religion & Society (LSRS) ass e lëtzebuergescht Fuerschungsinstitut. Et gouf 2015 als Ofleeër vum Centre Jean XXIII gegrënnt, an ënnersteet dem Äerzbistum Lëtzebuerg. 

Den 1. Juli 2018 gouf eng Konventioun mam Héichschoul- a Fuerschungsministère (MESR) ënnerschriwwen, duerch déi de Lëtzebuerger Staat sech un de Käschte bedeelegt. 

D'LSRS schafft zesumme mat der theologescher Fakultéit vun der Universitéit Tréier, mam Institut universitaire Elie Wiesel vu Paräis an nach mat aneren.

 Bibliothéik 
D'Bibliothéik gouf aus där vum Seminär a vum Consistoire israélite zesummegeluecht, an huet ronn 150.000 Wierker, haaptsächlech aus de Beräicher Theologie, Philosophie, Geschicht, asw., 700 Zäitschrëften aus dem Ausland an iwwer 1.000 aus Lëtzebuerg.

 Um Spaweck 
 lsrs.lu

Kategorie:Schoulen an der Stad Lëtzebuerg
Kategorie:Fuerschungsariichtungen zu Lëtzebuerg
Kategorie:Kathoulesch Kierch zu Lëtzebuerg
Kategorie:Kierchbierg